**Text from Knauf Insulation free for use:**

**Morten Moen valgte Supafil Frame**
 **Etape to ud af de re i udbygningen af Vøyen Hageby i Vøyenenga uden for Oslo er i fuld gang med forventning om ind ytning til sommer. Et helt almindeligt projekt – om end et af de store – for produktionsleder Morten Moen hos Peab. Bortset fra valget af løsuld som isolering.**

**– Jeg ville teste og er meget tilfreds. Jeg kan godt forestille mig at vælge løsuld i kommende projekter.**

Nærheden til Oslo gør de nye boliger i Vøyenenga meget attraktive. Alle boliger fra de første to etaper er blevet solgt, og salget er i gang for etape tre, som begynder i midten af næste år.

– Generelt kan man sige, at lejlighederne har en blanding af lejere, men mange er lidt ældre. I rækkehusene er der mange børnefamilier, der flytter ind, siger Morten Moen.

Etape et – 68 lejligheder og 29 rækkehuse – er allerede indflyttet. Etape to, som nu er i gang, består af 66 lejligheder og 25 rækkehuse.

– For nylig har vi også fået kontrakt på tredje etape, der består af 95 lejligheder og 24 rækkehuse. Også en fjerde etape er planlagt. Det er endnu ikke besluttet, men selvfølgelig håber vi også at kunne bygge den, siger Morten Moen.

**Trodsede fordommene**
Peab bygger lejlighederne og støber fundamenterne til rækkehusene. Og da man skulle vælge isolering, ønskede Morten at trodse både sine fordomme og gammel vane.

– Historisk set har løsuld i murene haft et problem med, at isoleringen synker sammen efter et stykke tid. Samtidig har jeg jo også fulgt udviklingen og set, at den nuværende teknologi kan klare det problem.

De dokumenterede egenskaber ved Supafil Frame fra Knauf Insulation, bl.a. verificeret af SINTEF Byggforsk, var naturligvis meget vigtige i denne sammenhæng. Samt det faktum, at løsulden opfylder de allerede fastlagte U-værdier.

– Helt sikkert, vi indgik aftalen med Knauf Insulation og anvender en af deres licenserede entreprenører, Isoenergi. Andet kom aldrig på tale, siger Morten Moen.

**Konkurrencedygtige**
Men garanti for et godt resultat er ikke nok i sig selv. Pris og tidsforbrug var andre vigtige faktorer. Prisen er konkurrencedygtig, påpeger Morten, men den store fordel er, at isoleringsarbejdet går hurtigt og udføres af andre end hans egne tømrere.

– Isoenergi kommer og isolerer det hele på én gang. I mellemtiden kan mine tømrere fortsætte med at arbejde på noget andet. Det er meget enkelt og praktisk.

Morten Moen kan udmærket fortsætte samarbejdet med Knauf Insulation på andre projekter. Men ikke uden forbehold – han er trods alt en omkostningsbevidst projektleder.
– Prisen er altid en vigtig faktor. Løsuld er stadig et interessant alternativ, hvis ikke prisbilledet ændrer sig for meget.

**Kontakt:**

Peter Isacsson, Nordic General Manager | +46 (0)706 45 00 06

Fredrik Stengarn, Press Officer | +46 (0)735 23 23 32

Thomas Pompe, Management assistent | +46 (0)703 35 54 43

Elin Gustafsson, Nordic Marketing Coordinator | +46 (0)703 65 66 04